**Atbildes uz piegādātāju jautājumiem par iepirkuma „Valsts kases ePakalpojumu sistēmu lietojamības izpēte”, identifikācijas Nr. VK/2017/06 nolikumu**

Iepirkuma komisija 2017. gada 28. septembrī ir saņēmusi piegādātāja papildu informācijas (skaidrojuma) pieprasījumu par iepirkuma „Valsts kases ePakalpojumu sistēmu lietojamības izpēte” VK/2017/06 nolikumu.

Saskaņā ar Publisko iepirkumu likuma 9. panta sesto daļu sniedzam šādu skaidrojumu.

1. **Jautājums.**

Vai Piegādātājam tiks nodrošināta piekļuve kvantitatīvu datu analīzei nepieciešamiem rīkiem, tādiem, kā Google Analytics un Yandex Metrika? Ja tādi rīki nav uzstādīti ePakalpojumu resursā, vai tas ir iespējams darīt un kādā laikā?

**Atbilde.**

Kvantitatīvo datu analīzes rīku ePakalpojumu resursam plānojam uzstādīt pēc iepirkuma noslēgšanas un piegādātāja noskaidrošanas. No piegādātāja sagaidām izmantojamā datu analīzes rīka piedāvājumu (var piedāvāt arī vairākus), kas atbilst piegādātāja kompetencei, pieredzei lietošanā un vislabāk piemērojams iepirkumā noteikto prasību realizācijai. Kopā ar piegādātāju un pasūtītāja drošības ekspertu plānojam saskaņot konkrētā rīka izvēli, vienoties par rīka uzstādīšanas termiņu, kā arī piegādātāja piekļuves veidu statistikas datiem, analizējamo datu apjomu un periodu. Atkarībā no izvēlētā rīka nodrošinātās funkcionalitātes pasūtītājs patur iespējas noteikt ierobežojumus atsevišķu funkciju izmantošanā, kā, piemēram, Yandex Metrika Webvisor piedāvātais lietotāja ekrāna/darbību ieraksts.

1. **Jautājums.**

Maksimāls izpētē iesaistīto personu daudzums ir 60, bet cik ir uzskatīts par minimālu daudzumu?

**Atbilde.**

Izpētē iesaistīto personu skaits ir atkarīgs no kopējā apzinātā sistēmu lietotāju grupu skaita (tehniskās specifikācijas 5.3.4. apakšpunkts). Pieņemam, ka vienas grupas viedokli var reprezentēt ne mazāk kā 7 (septiņi) lietotāji. Prognozējam, ka kopējais lietotāju skaits būs tuvu maksimumam.

Iepirkuma „Valsts kases ePakalpojumu

sistēmu lietojamības izpēte”

komisijas priekšsēdētājs M. Prikulis